CELEX: C2004/118/106
Language: da
Date: 2004-04-30 00:00:00
Title: Sag T-125/04: Sag anlagt den 28. marts 2004 af Patrick Rousseaux mod Kommissionen for De Europæiske Fællesskaber

30.4.2004   
            
            
               DA
            
            
               Den Europæiske Unions Tidende
            
            
               C 118/49
            
         Sag anlagt den 28. marts 2004 af Patrick Rousseaux mod Kommissionen for De Europæiske Fællesskaber
   (Sag T-125/04)
   (2004/C 118/106)
   Processprog: fransk
   Ved De Europæiske Fællesskabers Ret i Første Instans er der den 28. marts 2004 anlagt sag mod Kommissionen for De Europæiske Fællesskaber af Patrick Rousseaux, Bruxelles, ved avocat Nicolas Lhoëst, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Ansættelsesmyndighedens beslutning af 14. april 2003 annulleres, for så vidt som
               
                           —
                        
                        
                           sagsøgerens indplacering ved ansættelse ikke herved er fastsat til lønklasse A6, løntrin 3
                        
                     
                           —
                        
                        
                           sagsøgerens karriere ikke herved er blevet genoprettet derved, at datoerne for hans forfremmelser til lønklasse A5 og A4 er blevet rykket frem
                        
                     
                           —
                        
                        
                           ikrafttrædelsen af beslutningen om ændret indplacering for så vidt angår dens økonomiske virkninger er blevet begrænset til den 5. oktober 1995.
                        
                     
         
               —
            
            
               Ansættelsesmyndighedens beslutning af 11. december 2003, tilstillet sagsøgeren den 19. december 2003 om afvisning af hans klage R/474/03 annulleres.
            
         
               —
            
            
               Kommissionen tilpligtes at betale sagsøgeren en godtgørelse, der foreløbig kan fastsættes til 125 000 EUR, såfremt Kommissionen ikke måtte være i stand til at genoprette sagsøgerens karriere i lønklasse.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i den foreliggende sag, som blev indplaceret i lønklasse A7, løntrin 3, ved hans ansættelse i oktober 1986, har anfægtet ansættelsesmyndighedens beslutning om i forbindelse med ændringen af indplaceringen at fastsætte den til lønklasse A6, løntrin 2, og ikke til lønklasse A6, løntrin 3, beslutningen om ikke at ville genoprette hans karriere og om at begrænse datoen for ikrafttrædelsen af beslutningen vedrørende hans ændrede indplacering til den 5. oktober 1995.
   Til støtte for påstandene har han fremført følgende anbringender:
   
               —
            
            
               For så vidt angår ancienniteten på løntrin på tidspunktet for ansættelsen er der sket tilsidesættelse af Kommissionens beslutninger af 6. juni 1973 og 1. september 1983 vedrørende de kriterier, der finder anvendelse ved udnævnelse i lønklasse og indplacering på løntrin ved ansættelsen, tilsidesættelse af vedtægtens artikel 4, stk. 3, og lighedsprincippet samt tilsidesættelse af forpligtelsen til at begrunde retsakter.
            
         
               —
            
            
               For så vidt angår afslaget på at genoprette hans karriere er der sket tilsidesættelse af vedtægtens artikel 5, stk. 3, og artikel 45.
            
         
               —
            
            
               Tilsidesættelse af vedtægtens artikel 62 for så vidt angår begrænsningen af de økonomiske virkninger af beslutningen vedrørende hans indplacering.